Foto: Index



EKSTREMNE desničare na čelu s opskurnim Draženom Kelemincem na glavnom trgu dočekali su protuprosvjednici.



Pogledajte snimku:







40-ak desničara odjevenih u crno marširali su centrom Zagreba noseći sliku američkog predsjednika Donalda Trumpa i bijelu zastavu s prekriženim simbolom Europske unije.



Prosvjed je osigurava policija koja je pratila desničare s nekoliko automobila.



Dočekali ih protuprosvjednici



Jedan od desničara dizao je desnicu u zrak pred kamerama.



Na glavnom zagrebačkom trgu dočekali su ih protuprosvjednici koji su nosili transparent s natpisom "Dosta je ustaštva".







Protuprosvjednici su vikanjem i sirenama ometali ekstremiste u "prisezi domovini". Protuprosvjed je organizirala Radnička fronta, a pridružili su im se i članovi Foruma mladih SDP-a.



Bizaran monolog Dražena Keleminca: "Hrvatska nije sekularna, pozdrav Trumpu!"



Predsjednik A-HSP-a Dražen Keleminec je nakon bizarne "prisege domovini" u kojoj je najavio da će, između ostalog, zabraniti Istanbulsku konvenciju, urlajući na megafona ustvrdio da A-HSP daje podršku američkom predsjedniku Donaldu Trumpu.



"Pozdrav Donaldu Trumpu!" urlali su desničari na Trgu na poticaj Dražena Keleminca.



"Ovo nije sekularna država nego katolička", vikao je Keleminec pred okupljenim desničarima i protuprosvjednicima.



Iako je bizaran skup desničara protekao relativno mirno, na kraju skupa, kad su odlazili s glavnog zagrebačkog trga, približio im se jedan stariji gospodin i doviknuo "Sieg Heil" i "Mičite tu američku zastavu". Crnokošuljaši su ga odmah prijavili policiji koja ga je presrela u jednom ulazu na Trgu bana Jelačića i zapisala njegove podatke.



Među desničarima i tip koji se žalio da se o Hitleru govori samo loše



Među šačicom desničara postrojenih na glavnom zagrebačkom trgu bio je i "gospodin" koji je lani za Index na Bleiburgu dao intervju u kojem se požalio da "o Hitleru svi samo crno pričaju".







>> VIDEO INTERVJU Ustaša se požalio Indexu: O Hitleru svi samo crno pričaju







Nakon performansa na Trgu bana Jelačića otišli u Šestine



Marš su organizirali opskurna Autohtona Hrvatska stranka prava i nešto što se zove "Klub Hrvatskih domoljubnih snaga".



Nakon performansa na Trgu bana Jelačića, desničari su se uputili prema grobu Ante Starčevića u zagrebačkim Šestinama.



